ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί προσαρμογής, λόγω της προσχωρήσεως της Ελλάδος, της οδηγίας 80/780/ΕΟΚ "περί προσεγγίσεως των νομοθεσιών των Κρατών Μελών που αφορούν τα κάτοπτρα οδηγήσεως των διτρόχων οχημάτων με κινητήρα, με ή χωρίς"side-car" και στην τοποθέτησή τους επί των οχημάτων αυτών" ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: την πράξη προσχωρήσεως του 1979, και ιδίως το άρθρο 146, την πρόταση της Επιτροπής, Εκτιμώντας: ότι, λόγω της προσχωρήσεως της Ελλάδος, το άρθρο 8 της οδηγίας 80/780/ΕΟΚ(1) πρέπει να προσαρμοσθεί, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Στο άρθρο 8 της οδηγίας 80/780/ΕΟΚ παρεμβάλλεται μεταξύ της τρίτης και τετάρτης περιπτώσεως, η ακόλουθη περίπτωση: " Έγκριση τύπου, στην ελληνική νομοθεσία." Άρθρο 2 Τα Κράτη Μέλη θεσπίζουν και δημοσιεύουνν προ της 1ης Ιανουαρίου 1981 τις αναγκαίες διατάξεις για να συμμορφωθούν προς την παρούσα οδηγία και ενημερώνουν περί τούτου αμέσως την Επιτροπή. Άρθρο 3 Η παρούσα οδηγία απευθύνεται στα Κράτη Μέλη. Έγινε στις Βρυξέλλες, στις 22 Δεκεμβρίου 1980.

[Source: multi_eurlex | Tokens: 1012]